ব্রাত্য বসুর নামে এবার ‘ওয়ান্টেড’ পোস্টার!

কলকাতা: গত শনিবার যাদবপুর বিশ্ববিদ্যালয়তে ওয়েবকুপার তরফ থেকে ছিল বৈঠক। আর সেই বৈঠকেই যোগ দিতে যান রাজ্যের শিক্ষামন্ত্রী ব্রাত্য বসু। তবে বৈঠকে যোগ দিতে পারেন নি তিনি, বরং ছাত্রদের হাতে আক্রন্ত হতে হয় তাঁকে। আর সেই ঘটনার রেশ এখনও কাটেনি। পড়ুয়াদের অভিযোগ, মন্ত্রীর গাড়িতে ধাকা লেগে আহত হয় যাদবপুরের পড়ুয়া ইন্দ্রানুজ রায় । মূলত পুরো ঘটনায় প্রতিবাদের সুর যোগাচ্ছে এস.এফ.আই। আর এবার এসএফআইয়ের তরফ থেকে ব্রাত্য বসুর পাড়ায় পাড়ায় ছেয়ে গিয়েছে ‘ওয়ান্টেড’ পোস্টার।

আরও পড়ুন: শিক্ষকদের মারধরের অভিযোগে উচ্চমাধ্যমিক পরীক্ষাবাতিল ৯ পড়ুয়ার

জানা যাচ্ছে, বাম ছাত্র সংগঠনের তরফ থেকে লেকটাউন, কালিন্দী বাস স্ট্যান্ড থেকে শুরু করে গোটা দমদম এলাকাজুড়ে এঁটে দেওয়া হয়েছে ব্রাত্য বসুর বিরুদ্ধে পোস্টার। যেখানে লেখা, ‘ ওয়ান্টেড… যাদবপুর বিশ্ববিদ্যালয়ে কয়েকজন ছাত্রের উপর গাড়ি চাপা দিয়ে পলাতক।’ আর সেই পোস্টারে জলজল করছে শিক্ষামন্ত্রীর ছবি। শুধু তাই নয়, সেই পোস্টারে আরও লেখা হয়, যে “সন্ধান পেলে স্থানীয় পুলিশ স্টেশনে জানান।”

দেখুন অন্য খবর